Selle nädala uudistes:
Juutide vabanemisest natside sunnitöölaagrist on möödas 75 aastat.
Riigijuhid kogunesid Jeruusalemma, et vastanduda antisemitismile.
Terroriühing Boko Haram röövis ja tappis Nigeeria pastori.
Miks ründab see terrorirühmitus kristlasi?
Kuuleme, kuidas mõned põgenesid nende rünnaku eest.
Võitleja, kes kasvas sõjatsoonis,
kus õppis nii ellujäämist kui kaasinimeste teenimist.
KRISTLIKU MAAILMA UUDISED
Tere, vaatate saadet "Kristliku maailma uudised".
Olen George Thomas. - Mina olen Wendy Griffith.
75 a pärast holokausti on antisemitism täies elujõus,
seal hulgas USA Kongressis.
USA asepresident Pence teatas sellest hiljutises intervjuus CBNile.
Ta visiteeris ka Jeruusalemma maailma holokausti foorumit,
kus selgitas, miks Piiblit uskuvad kristlased
toetavad tugevalt Iisraeli ja juudirahvast.
CBNi reporter David Brody intervjueeris teda vanalinnas.
Holokaust võib olla küll möödanik,
siiski on kaasajal kerkinud esile juudiviha ja antisemitism.
Seda rääkis USA asepresident M. Pence Iisraelis, Läänemüüri ääres.
Üle maailma tõstab pead vägivaldne antisemitism.
Oleme näinud vägivallaakte sünagoogides
nii Pittsburgis kui LA-s, kus on olnud hukkunuid.
Seda on näha ka retoorikas, mitte üksnes BDS-liikumises,
mis püüab meelitada inimesi Iisraelist kõrvale kalduma.
See peen antisemitism on jõudnud ka USA Kongressi.
Antisemitismi ei ole avalikult
üle maailma hukka mõistetud nagu see peaks olema.
Näiteks Ilhan Omar ja Rashida Tlaib, kes on öelnud...
See on lubamatu, et inimesi,
kes edastavad antisemiitlikke kõnesid, ei võeta vastutusele.
Mike Pence'i jaoks on visiit Iisraeli
nii poliitiline kui ka sügava vaimse tähendusega.
Kas saaksid öelda,
miks on evangeelsetel kristlastel armastus Iisraeli ja juudirahva vastu?
Kristlastena oleme veendunud, et oleme kutsutud Iisraeli õnnistama.
Piiblis on kirjas, et need, kes õnnistavad Iisraeli, on õnnistatud
ning kes neavad Iisraeli, on neetud.
Enne USA rajamist
kutsusid ameeriklased üles Iisraeli naasmist tõotatud maale.
Kui Iisrael sai 1948. a oma riigi, tunnustas USA seda esimesena.
Oleme olnud Iisraeliga igal sammul südamega kaasas.
David Brody CBNile Jeruusalemmast
Tänan, David.
Pikemat intervjuud USA asepresidendiga
saate näha me kodulehelt saatest "Faith Nation".
Islamistlik rühmitus Boko Haram hukkas Nigeerias kristlasest pastori.
Pastor Lawan Andimi kuulus Nigeeria kristliku ühingusse.
Ta pea lõigati Boko Harami võitlejate poolt maha.
Ta võeti kinni 2. jaanuaril.
Enne oli pastor saatnud perele video, milles lohutas pere,
et nad ei tunneks talle kaasa, kuna Jumala tahet tuleb täita.
Miljonid nigeerlased põgenevad kodudest
ISISe terrorirühmituse Boko Harami mõjul.
Siiski ei loobu rahvas usust ega tulevikulootusest.
CBNi toetav Chuck Holton külastas põgenikelaagrit Abuja lähistel,
kus kristlased on lootusrikkad ja palvetavad,
hoolimata meeleheitlikest oludest.
Käes on pühapäeva hommik Nigeerias.
Kogu riigi kristlased lähevad kirikusse.
Nigeerias elab kontinendi suurim kristlaskond ja on rohkesti kirikuid.
Kiriku Family Worship Center pastor on Regenti ülikooli vilistlane.
Selles koguduses käivad tuhanded ülistamas.
Kiviviske kaugusel püüavad inimesed toitu leida,
et tänane pühapäev üle elada.
Olen Nigeeria pealinna Abuja eeslinnas.
See on pagulaslaager, kus elab 1500 inimest.
Nad on põgenenud riigi põhja- ja lääneosa küladest.
Nigeerias on ca 2,5 miljonit kodumaist põgenikku.
See on hetkel üks maailma suurimaid humanitaarkriise.
Nende inimeste puhul on ühine, et nad on kristlased.
29aastane Aisha kasvas perega riigi põhjaosas
ja kraapis kokku pisukese elatise nagu teisedki külaelanikud.
Ta on kristlane ühest Lääne-Aafrika suurimast rahvusrühmast.
Noore ema elu oli juba niigi raske, kuid muutus veel raskemaks.
2013. a novembris ründas Boko Haram meie küla.
Nad tapsid mu äia ja röövisid külast lapsi.
Olime väga hirmul ja põgenesime mägedesse.
Boko Haram tekkis 2002. a, kaua aega enne ISISe tõusu.
Liikumine muutus üha radikaalsemaks.
2011. a õhkis rühmitus autopommi selle ÜRO saatkonna ees Abujas.
Rühmitus on tapnud tuhandeid üle kogu Nigeerias.
2015. a nimetati neid maailma kõige ohtlikumaks terrorirühmituseks.
Terrori põhisihtmärgiks on kristlased.
Enoch Yeohanna oli Aisha naaber.
Nad hakkasid põletama kirikuid,
tapma pastoreid, kirikuliikmeid ja sulgema kirikuid.
29. septembril 2014. a ründasid nad minu küla.
Kella kümne paiku helistati mulle, et nad on tapnud mu isa.
Tal kästi Kristus maha salata, kuid ta ei nõustunud.
Talt raiuti maha parem käelaba.
Kui ta ikka veel ei nõustunud, raiuti maha käsivars küünarnukini.
Kui ta ikka veel vastu pani, tulistati teda kolm korda.
Otsaette, kaela ja rinda.
Paljudel 1500 kristlasel on sarnane lugu rääkida.
Hanatu pidi põgenema jalgsi üle piiri Kameruni,
kandes seljas oma 3-aastast tütart.
Põgenesime Boko Harami eest.
Kõndisin kaks kuud tagasi Nigeeriasse.
Kohale jõudes mõistis ta, et laagris polnud kooli.
Ta otsustas midagi ette võtta.
Mind vaevas see, et lapsed ei saanud koolis käia.
Hakkasime rääkima, kuidas seda korraldada
või jätta nad niisama.
Boko Harami edu seisneb osalt kirjaoskamatuses.
Kui lapsed ei käi koolis,
mõjutab see meid otseselt või kaudselt.
Tänu Jumalale, oleme näinud lastes suurt muutust.
Lugemise ja arvutamise kõrval õpivad lapsed ka oma kultuuri kohta.
Paljud lapsed pole kunagi oma kodukanti näinud.
Lapsed tavatsevad laulda üht laulu "Mu kodu, mu kodu".
Kodust kallimat pole.
Oo, mu kodu, oo mu kodu
Millal näen oma kodu ma?
Öö läbi on sadanud.
Kile hurtsikute katustel hakkab kiiresti läbi laskma.
Üks suurim väljakutse on läbilaskvad katused,
sest vesi tilgub voodeisse.
Elame toiduabist.
Kui seda ei tule, kogeme nälga.
Nigeeria armee on viimastel kuudel teinud Boko Harami vastu rünnakuid.
Mõlemad on kaotusi kandnud, kuid lõppu pole kuskilt näha.
Viletsusest hoolimata loodavad kristlased palve jõule.
Usk on toeks mu palvetele.
Usklike palved maailmas on meid kandnud sel raskel ajal.
Mu palve on, et me kõik pääseksime siit koju,
et võiksime koos Jumalat teenida ning elada rahus.
Nigeeria pealinnast CBN Newsile, Chuck Holton
Sõjatsoonis kasvamine õpetas talle võitlema
ja kasutama oma oskuseid, et õpetada teisi ellu jääma.
Ta rajas ühe maailma suurima teleteenistuse,
pani aluse üleilmsele abiorganisatsioonile,
mis näitab tegudega Jumala armastust.
Tänan, et aitate meid.
Samuti rajas ühe juhtiva ülikooli.
Sai New Yorgi menukirjanikuks.
Pat Robertson jagab elu jooksul õpitud Jumala Sõna printsiipe
oma uues teoses "Ten Laws for Success".
Nõuanded, kuidas olla tööl edukas ja planeerida pere majandust.
Avastad edu printsiibid, mis võivad su elus töötada.
Eluline käsiraamat, mis võib muuta su elu.
Lisainfo ekraanil.
Olen Efrem Graham saatest "Studio 5".
Avasta minuga muusika-, spordi-, tele- ja filmimaailma.
Ryan Coogler on režissöör.
Teadsin, et sellest tuleb midagi erilist.
Kohtume artistidega meelelahutuses
ning uurime popkultuuri ja usu vahelist seost.
Küsisin pastorilt, kas peaksin olema jutlustaja.
"Ei, sul on juba kantsel."
Ajal, kui ülejäänud maailm jälgib kõrvalt.
Lähis-Ida on sügavas diplomaatilises sõjakeerises.
Saade "Jerusalem Dateline".
Iisraeli arheoloogid räägivad avastusest,
mis võib muuta üldsuse seisukohta Templimäe osas.
Ühine CBNi büroojuhi Chris Mitchelliga
ning saa piibellik vaade maailma kujundanud sündmustest.
Kõik, mis saab alguse Iisraelist, laieneb mujale.
Saade "Jerusalem Dateline"
Üks riik, kaks sõda.
1967. a Iisraeli-Araabia sõda
ja Jordaania 1970. a PVO organisatsiooni mahasurumine
tekitas suurt rahutust kogu Lähis-idas.
Ühele noorele reporteril tuli iga päev võidelda ellujäämisega.
Vaatame lähemalt.
Sündinud sõtta.
Abdallah Daher õppis juba noorelt,
mida tähendab elada riigis, mida räsib kaos, ebakindlus ja surm.
1970. a oli Liibanon Iisraeli-palestiinlaste sõjatander.
PVO pommitas, saatis rakette
ja tulistas iga päev Liibanonist Iisraeli.
Ajal, mil Iisrael kaitses kodumaad,
tekkis Liibanonis kodusõda kristlaste ja moslemite vahel.
Noor Abdallah elas keset neid kaht sõjakollet.
Reporterina on ta näinud lähedalt surma ja tohutut kaotusvalu.
2000. a sai Abdallah ja ta pere sõja eest USAst asüüli.
Täna jagab auhinnatud reporter, produtsent ja direktor oma lugu.
Uues raamatus "Fight" (tlk "Võitlus") peegeldab Abdallah sõja karmust,
samuti kuidas Kristuse leidmine andis talle sõja ajal lootuse ja rahu.
Pomm lõhkes mu kõrval,
tappes ja vigastades kõiki, kes seisid selle ees.
Üks sõdur tõukas mind, et ma ei satuks šrapnellide ette.
Olin ainus, kes jäi vigastamata.
Abdallah Daher on täna meiega ja on mitmel viisil osa CWNi tööst.
Ta on juhtinud, toimetanud
ja aidanud saadet produtseerida juba ligi kakskümmend aastat.
Nüüd räägib ta meile enda lugu.
Suur rõõm on sind näha stuudio sellel poolel.
Räägi oma elust sõjatsoonis ja kuidas mõjutas sind noorena.
Elu sõjatsoonis on inimesele üks võimalikust halvim variant.
See on traagiline ja annab kaasa elust halvima.
Peamiselt kaotatakse lootus.
Elu sõjatsoonis mõjutab sind psühholoogiliselt,
muudab täiesti teiseks inimeseks.
Oled südametu ja tundetu.
Vahel olin isegi suitsiidne,
kuna muutusin isikuks, keda ma ei tundnud enam ära.
Kaotasin inimesena identiteedi.
See kõik oli enne,
kui kohtasin Kristust ja sain kristlaseks.
Sõda mõjutas mind suurel määral
ning oli ränk nii mulle, õdedele-vendadele kui vanematele.
Lugesin su raamatut,
mis on tähelepanuväärne ning kohati ka hirmutav.
Kuidas aitas Jumal sind ja su pere sellest välja?
Sain aru, et su peres oli mitmeid teisi lapsi.
Mu elu muutus, kui sain kristlaseks.
Enne olin üsna jõuline.
Tegin võimalikult äärmuslikke asju, et näha, kui kaugele võin minna.
Elul ei olnud minu silmis väärtust.
Jõudsin meeleheite punkti. - Olid surmast ümbritsetud.
Just ega näe mingit valgust tunneli lõpus.
Oled täiesti lootuseta.
Mul ei olnud vahet, kas suren täna või homme.
See on võit, kui oled päeva lõpuks elus.
Seepärast läksin äärmusteni,
soovides näha, kui kaugele saan oma eluga minna.
Seepärast olid ka eelnevad klipid ekstreemsed,
sest olin keset kõike.
Jumal kaitses mind korduvalt läbi aastate.
Ma ei teadnud ega näinud seda.
Mõtlesin, et olen lihtsalt julge,
et hüppan lahinguvälja keskele ning see aitab mul ellu jääda.
Kui sain kristlaseks, teadsin, et Jumal kaitseb mind
ja hoolitseb minu eest läbi kogu selle aja.
Räägi oma tulekust USAsse.
Sõja ja Liibanonis läbielatu tõttu otsustasin kodumaalt lahkuda,
sest ma ei tahtnud, et mu lapsed elaksid sama elu.
See polnud elamisväärne.
Ma ei tahtnud, et nad kogeksid sama ebakindlust ja ebastabiilsust.
Kogesin kõike muud ega tahtnud, et lapsed kogeksid seda.
Tahtsin neile paremat tulevikku ja elu.
Seega otsustasin kodumaalt minna pagulaslaagrisse
ning sealt USAsse, kus olen siiani elanud.
Mulle meenub sinu raamatust,
et kui teie lähedal pommitati, jooksite kogu perega varjendisse,
mis oli te majast umbes 90 m kaugusel.
Jah.
Vahel pidite seal olema päevi.
Mis pani sind kirjutama neid mälestusi sellesse raamatusse?
Põhjuseid oli mitmeid.
Esmalt tundsin, et inimesed peaksid teadma teiste elust.
Üks peapõhjus oli mu lapsed.
Tahtsin, et mu lapsed õpiksid, et midagi pole iseenesestmõistetav,
kuna muutume kiirelt rahulolematuks ja tänamatuteks.
Tahtsin, et kõik mõistaksid,
et peaksime olema tänulikud kõige eest, mis meil elus on,
samuti tänulikud Jumalale, kes on meid suurelt õnnistanud.
Raamatu pealkiri on "Fight - Confronting Evil. Escaping Darkness".
Peale tragöödiate on see lugu lootusest,
mida võib leida Jeesusest Kristusest.
Sõber, õnnitlused raamatu osas.
Rõõm, et olid meiega saates.
Kuuleme, kuidas ühe mehe nägemus
misjonäride teenimisest hakkab peagi täituma.
Võistlus on kõik.
Survestasin end ja arvan, et inimestel olid minu osas ootused.
Räägime ületamisest.
Rõhutame kogu aeg: "Jätka, treeni palju."
Räägime väljakutsetest.
Minu ülesanne isana on juhtida ning olla parim abikaasa ja isa.
Vaata saadet "Going the Distance" koos Shawn Browniga.
Organisatsiooni Orphans Promise eesmärk
on armastada ja teenida riskigruppi kuuluvaid lapsi.
Aitame hoida peresid koos ning loome võimalusi
tugevateks ja jätkusuutlikeks kogukondadeks üle maailma.
Töötame enam kui 60 riigis ja sinu abiga võime teha isegi enam.
Olemas on üks vana Aafrika ütlemine:
"Kui tahad joosta kiirelt, jookse üksi
aga kui tahad joosta kaugele, jookse koos."
Organisatsioonis Orphans Promise tahame joosta kaugele,
et puudutada võimalikult paljude orbude ja haavatavate laste elu.
Me ei taha minna üksi vaid tahame maailma muuta.
Ühe lapse, ühe pere ja ühe kogukonna haaval.
Kas tahad meiega ühineda?
Paranda oma majandust, raja kestev abielu
ja saavuta edu kõiges Pat Robertsoni uue raamatuga.
Räägitakse, kuidas tegutseda nii isiklikes kui pere rahaasjades.
Need üleloomulikud seadused
aitavad sul ületada elu väljakutsed ning saavutada oma eesmärke.
Lisainfo ekraanil.
Maailma esimene kristlik lennuliin valmistub õhkutõusuks.
Põnev.
CBNi reporter Caitlin Burke räägib, kuidas see lennuliin
teenib kõrgustes misjonäre, kes teenivad inimesi maismaal.
Sisse lülitatud.
Hüdrauliline süsteem sees.
Luuk avatud.
Põhja-Texase regionaalses lennujaamas
on lennuteenistus, mis täidab suurt misjonikäsku.
Anname misjonäridele tiivad.
Suure misjonikäsu kohaselt
peaksime kõik minema maailma ja rääkima evangeeliumi kõigile.
Lennuliini Judah 1 angaar on täis väikelennukeid
ja plaanib alustada ärilendudega, mis saaks transportida misjonäre
ning nende kaupa üle kogu maailma.
Saame hetkel viia misjonialadele 10-12liikmelisi meeskondi.
Kui saame vastavad tõendid reisilennuki juhtimiseks,
saaksime viia suuremat, st 100-136liikmelist rühma
ning tarnida ligi 8 tonni kaupa, millega saaksime minna kõikjale.
Kui orkaan Dorian räsis Bahamat,
tarnis lennuliin Judah 1 CBNi organisatsiooni ohvriteni.
Looduskatastroofi puhul nagu näiteks Dorian,
on meil vaja jõuda kiirelt sündmuspaigale.
Operatsioon Blessing võttis meiega ühendust,
kuidas saaksime aidata meeskondadel jõuda sinna kiirelt.
Sel juhul on väikelennukid kasulikud.
Sageli ei saa suuremad lennujaamad võtta suuri lende vastu.
Peale Operation Blessingu meeskonna transportimist
aitas Judah 1 tarnida ka varustust, sh veepuhastussüsteeme, kloori,
katastroofist taastumisvahendeid ning meditsiinitarbeid.
Mõõdame su vererõhku.
Judah 1 alustas 1994. aastal,
kui Jumal rääkis selle juhi Everett Aaronile ta elukutsest.
Nägin sadu lennukeid, nii kaugele, kui silm näeb,
mis on täis toitu, meditsiinitarbeid ja Piibleid.
Mootorid töötavad.
Nägin meeskonda ja reisijaid.
Lennukid olid valmis õhkutõusuks.
Olin nii põnevil, teades, et tegemist on misjonilennukitega,
mis viivad vahendeid misjonialadele.
Ta nägi misjonäre lennukite ees, kuid keegi ei läinud pardale.
Aaron tundis Püha Vaimu kurvastust.
Ta küsis Jumalalt, miks keegi ei liikunud.
Jumal vastas, et ükski neist, nii misjonärid, piloodid,
stjuardessid, mehaanikud kui muu lennumeeskond
ei saa täita oma kutset, kuni ma ei saa need lennukid.
Jumal ütles, et see on mu kutse.
Aaron loodab, et 2020. aastal
saab Judah 1 MTÜst maailma esimene kristlik lennuliin.
Maailma esimene kristlik lennuliin
on valmis minema kõikjale ning tegema kõike vajalikku.
Usun, et uksed avanevad,
kuna me ei ole vaid lennuliin, mis transpordib misjonäre
vaid soovime rajada ka oma lennunduse kooli,
mille läbi treenime misjonäridest piloote.
Võimalusi on nii palju.
Judah 1 moto on: "Sinu käed, Jumala armastus, meie tiivad."
Kui vastad misjonikutsele, on nad valmis sind vastu võtma.
Caitlin Burke CBN Newsile Denisonist, Texasest
Suur aitäh, Caitlin.
Püsige meiega.
Oleme peagi tagasi.
Otsekohesed lood Washingtonist.
Intervjuud ja analüüsid ajakirjanikelt.
David Brody
Jenna Browder
Ben Kennedy
Amber Strong
Toovad teieni olulised poliituudised.
Räägime arengutest, mida teeme selles riigis.
Lisainfo ekraanil.
KODURINNE
Tänan, et vaatate CBNi saadet "Kodurinne".
Toome teieni meeste ja naiste lood USA armees.
CBN toob au armee teenistujatele ühinguga "Helping the Homefront".
Koostööd tehakse kirikutega üle riigi, et aidata armeeteenistujate peresid,
alustades nende kodude renoveerimisest,
kuni haavatud veteranide arstiarvete tasumiseni.
Lisainfo ekraanil.
Ta rajas ühe maailma suurima teleteenistuse,
samuti ühe juhtiva ülikooli ja sai New Yorki menukirjanikuks.
Pat Robertson tahab jagada elu jooksul õpitud Jumala Sõna
oma uues teoses "Ten Laws of Success".
Printsiibid võitudeks tööl, peres ja finatsvallas.
Lisainfo ekraanil.
Kohtu pastoritega,
kes kuulutavad evangeeliumi värskel ja kartmatul viisil.
Olen Roberto Torres-Cedillo.
Ühine minuga igal nädalal saates "Next Gen Voices".
Näed, kuidas Jumal muudab põlvkonda.
Lisainfo ekraanil.
Vulkaan Taal on sundinud
kümneid tuhandeid pöörduma evakuatsioonikeskustesse.
Ühing Operation Blessing aitab kohalikke nii füüsiliselt kui vaimselt.
Reporter Lucille Talusani teatel juhitakse seal peresid Kristuseni.
Remedios Sacdalan on kurb,
kuna nende pere peab kannatama evakuatsioonikeskuse ebamugavusi.
Ta pühendas kogu elu õdede ja vendade laste eest hoolitsemisele.
Ta on valus vaadata,
et Taal vulkaani tõttu kannatavad ka lapsed.
16 pereliiget on ühes klassiruumis.
Kartsime, sest maavärinad olid tugevad ja järjepidevad.
Elasime majast väljas, mistõttu otsustasime evakueeruda.
Pereliige näitas CBN Newsile
maavärinatest põhjustatud majaseina tekkinud pragusid.
Pere elas Calaca linnas,
kus maavärinast tekkinud lõhed hakkasid maju kahjustama.
Järgmisel päeval teatasid võimud, et kogu linn suletakse.
Palusin Jumalalt armu, et need maavärisemised lõppeksid
ning et teised ei kogeks, mida meie oleme kogenud.
Mul on lastest kahju.
Õepojal on samuti palavikus.
Mu pojal on kolm päeva palavik.
Mul on raske vaadata,
kuidas mu pere elab ebamugavates tingimustes.
Lapsed haigestuvad, samuti ka vanemad.
Halvim on teadmatus, kui kaua see kestab
või mida tulevik meile toob.
Sel päeval said nad ja paljud teised pered lootust,
kui Operation Blessing andis koolis meditsiinilist abi.
See on esimene kord, kui siin jagatakse esmaabi.
Arstide sõnul põeb enamik kuni 13a lapsi kopsupõletikku.
Selle on tekitanud veel õhus olev vulkaanituhk.
Javee on tänulik, et ta poeg ja ülejäänud pere sai esmaabi.
Nad said ka tasuta ravimeid ning kriisiabitarbeid.
Operation Blessingi pastor rääkis ka nende perele evangeeliumi.
Sel päeval andis kogu pere oma elu Jeesusele.
Suur aitäh teile, Operation Blessing.
Olete meid suuresti aidanud.
Suur aitäh teile.
Lucille Talusan CBN Newsile Batangast, Filipiinidelt
Selleks korraks kõik.
Kohtumiseni juba järgmisel korral ning Jumal õnnistagu teid.
Tõlge: Mailis Lepp